Rettens dom af 24. maj 2023 – Haidukevich mod Rådet
(Sag T-580/21) 1
(Fælles udenrigs- og sikkerhedspolitik – restriktive foranstaltninger på baggrund af situationen i Belarus – indefrysning af midler – restriktion vedrørende indrejse på medlemsstaternes område – opførelse af sagsøgerens navn på listerne over berørte personer, enheder og organer – begrundelsespligt – urigtigt skøn – proportionalitet)
Processprog: fransk
Parter
Sagsøger: Aleh Haidukevich (Semkino, Belarus) (ved advokat D. Litvinski)
Sagsøgt: Rådet for Den Europæiske Union (ved S. Lejeune, E. d’Ursel og V. Piessevaux, som befuldmægtigede)
Sagens genstand
Med sit søgsmål, der er støttet på artikel 263 TEUF, har sagsøgeren nedlagt påstand om annullation af Rådets gennemførelsesafgørelse (FUSP) 2021/1002 af 21. juni 2021 om gennemførelse af afgørelse 2012/642/FUSP om restriktive foranstaltninger på baggrund af situationen i Hviderusland (EUT 2021, L 219 I, s. 70) og af Rådets gennemførelsesforordning (EU) 2021/997 af 21. juni 2021 om gennemførelse af artikel 8a, stk. 1, i forordning (EF) nr. 765/2006 om restriktive foranstaltninger over for Belarus (EUT 2021, L 219 I, s. 3), for så vidt som disse retsakter vedrører ham.
Konklusion
1)    Rådet for Den Europæiske Union frifindes.
2)    Aleh Haidukevich bærer sine egne omkostninger og betaler de omkostninger, der er afholdt af Rådet.
____________
1 EUT C 11 af 10.1.2022.